Downloaded from YTS.MX
Official YIFY movies site: YTS.MX
Ογκούντιτζι.
Ένας ισχυρός πολέμαρχος με σωματική ρώμη και ισχυρά φυλαχτά.
Ένας αδίστακτος μαχητής, καταστροφικός σαν τυφώνας.
Ένα άγριο όπλο για κάθε τύπο μάχης.
Ο Ογκούντιτζι είναι ένα φονικό εργαλείο
για τους βασιλιάδες και τους ισχυρούς άρχοντες του κόσμου.
Χωρίς τον Ογκούντιτζι, οι βασιλιάδες δεν μπορούν να κερδίσουν τις μάχες.
ΒΑΣΙΛΕΙΟ ΚΕΤΟ
Σιωπή!
Κλείστε το στόμα σας!
Είστε όλοι κουφοί; Σας είπα να σωπάσετε!
Όποιος βγάλει άχνα, θα του κλείσω το στόμα για πάντα.
Έχουμε πόλεμο.
Υψηλότατε, βασιλιά Καγέγια.
Πού είναι το στέμμα του βασιλείου;
Μα αυτό με κάνει βασιλιά.
Το ξέρω. Πού είναι;
Το φυλούν οι πρόγονοι.
Οι πρόγονοι;
Ποιοι είναι οι πρόγονοι;
Για φαντάσου!
- Πρίγκιπά μου! - Είμαι καταδικασμένος.
- Ο πρίγκιπας! - Όχι!
- Αρκετά! - Μ' έκαψε η φωτιά!
- Αρκετά! - Πόλεμος στο παλάτι!
Είμαστε καταδικασμένοι. Ο πρίγκιπας χάθηκε.
Βασιλιά Καγέγια.
Ο πρωτότοκός σου.
Κοίτα τον νεκρό γιο σου.
Δεν μπορώ.
Καγέγια!
Καλώς, τότε έλα εδώ εσύ!
Υψηλότατε!
Έλα εδώ!
Βοήθεια.
Βασιλιά, βοήθεια.
Πού είναι το στέμμα;
- Υψηλότατε, πες του, σε παρακαλώ. - Είναι…
Στο κρυφό δωμάτιο.
Είναι στο μυστικό δωμάτιο.
Ιλούσιμι, σήκω πάνω και πήγαινέ τους εκεί.
Εσύ, πήγαινε μαζί του.
Να το.
Μ' έκαψε η φωτιά, πρίγκιπά μου.
Καγέγια, με έχεις εξοργίσει.
Μπορώ να φάω χελώνα με το καβούκι της.
Σκαντζόχοιρο με τα αγκάθια του.
Σαλιγκάρι με το κέλυφός του.
Βασιλιά Καγέγια.
Ήρθε η ώρα σου.
Η ζωή σου τελειώνει σήμερα.
‪JAGUN JAGUN: Ο ΜΑΧΗΤΉΣ
Μεγάλο μπαομπάμπ,
τι συμβαίνει;
Γιατί θες να γίνεις φονιάς;
Ένα μπαομπάμπ δεν πέφτει ξαφνικά.
Τρομερέ άνεμε,
γιατί ταράζεις την ηρεμία του δάσους;
Αυτό φαίνεται ύποπτο.
Σήκω πάνω τώρα!
Γκμπότιτζα, ο γιος του Λαγκμπαγί.
Αυτός που ξυπνά και μιλά στα δέντρα του δάσους.
Ο Γκμπότιτζα έχει τη δύναμη να μιλά στα δέντρα του δάσους.
Και τώρα πηγαίνει στη σχολή των μαχητών
για να μάθει να μονομαχεί.
Σ' όλες τις μάχες σε λούζει ιδρώτας.
Σ' όλες τις μάχες τρέμει το χέρι.
Πολεμούμε μέχρι τέλους.
Μόνο οι ορφανοί επιβιώνουν εδώ για πολύ καιρό.
Βλέπετε αυτούς εδώ, πέθαναν πρόωρα.
Ναι, κι έγιναν τροφή για τους κροκόδειλους του Ογκούντιτζι.
Σας συγχαίρω εσάς τους επιζώντες. Ευχαριστήστε τους δημιουργούς σας.
Καλώς ορίσατε στο σπίτι των μαχητών.
Γρήγορα.
Μην καθυστερείτε.
Απομακρύνετέ τους.
Σφαίρα.
ΣΧΟΛΗ ΜΑΧΗΤΩΝ ΤΟΥ ΟΓΚΟΥΝΤΙΤΖΙ
Μπαρούτι.
Σπόγγος.
Με βασιλικές χάντρες.
Όλα αυτά δείχνουν ότι σ' έστειλε εδώ το βασίλειό σου.
Ναι, με έστειλε το βασίλειό μου.
Δεν ήρθα από μόνος μου.
Εχθροί μάς επιτίθενται κάθε μέρα.
Γι' αυτό με έστειλε το βασίλειό μου,
να με μάθει ο Ογκούντιτζι να μονομαχώ.
Ακόμα και το όνομα Ογκούντιτζι γεμίζει φόβο τις καρδιές των εχθρών.
- Σε συγχαίρω. - Ευχαριστώ.
Μπορείς να περάσεις.
Ποιος έχει σειρά;
Εγώ.
Τι έπαθε το πόδι σου;
Με χτύπησε σφαίρα όπως ερχόμουν.
- Σε χτύπησε σφαίρα; - Ναι.
Δεν έχεις φυλαχτό;
Όχι.
Όχι; Δεν είσαι προστατευμένος; Και τι κάνεις στο άντρο των μαχητών;
Είμαι έτοιμος για μάχη,
αλλά δεν έχω φυλαχτά.
Γι' αυτό ήρθα εδώ, για να μάθω να μονομαχώ.
Να μάθω τα μυστικά του πολέμου και να γίνω ο φόβος και ο τρόμος.
- Αυτό ήρθα να κάνω. - Καλώς ήρθες.
Μαχητή.
Αφήσατε όλα σας τα πράγματα κάτω;
Μάλιστα.
- Σίγουρα; - Ναι.
Πάμε πιο γρήγορα.
Να συντομεύουμε.
Σήκωσε τα χέρια ψηλά.
Ποιος σ' έστειλε;
Είσαι καταδικασμένος!
Καλώς ήρθατε στη σχολή των μαχητών.
Στο σπίτι των φυλαχτών.
Το μέρος όπου οι νέοι κοιτούν τον θάνατο κατάματα.
Ρωτήστε πριν μπείτε.
Σ' αυτό το σπίτι δεν συγχωρείται η απροσεξία.
Πυρ!
Τον κόκορα!
Ποιος από εσάς φοβήθηκε;
Ποιος δείλιασε;
Τι πρόβλημα έχεις;
Προσοχή!
Φέρσου σαν μαχητής!
Όρθιοι!
Πάνω!
Ο οίκος των γενναίων.
Ο οίκος του θανάτου.
Ο οίκος των δοκιμασιών.
Ο θάνατος πάντα παραμονεύει στο άντρο των μαχητών.
Μόνο οι γενναίοι και οι προστατευμένοι πολεμούν.
Όποιος συλληφθεί γίνεται σκλάβος του πολέμου.
Δεν θα γίνουν μαχητές όλοι όσοι εκπαιδεύονται
στη σχολή των μαχητών.
Λίγο γέλιο και πολύ κλάμα,
μόνο έτσι μπορείς να ζήσεις με όλους χωρίς προβλήματα.
Καλώς ήρθατε.
Μαχητές!
Πολεμούμε με τα φυλαχτά και τον ιδρώτα μας.
- Βοήθεια! - Βοηθήστε μας!
Σήμερα θα πεθάνετε όλοι.
Πού πήγαν;
ΒΑΣΙΛΕΙΟ ΜΟΝΤΕΝΤΕ
Περίμενε, τι άλλο θες να κάνω;
Μου είπες να φύγω από την περιοχή και ακολούθησα την εντολή σου.
Για να αποφύγω τα προβλήματα, σου άφησα τον θρόνο
και κρύφτηκα, αλλά εσύ έστειλες τους τραμπούκους σου
να πάρουν ό,τι μου ανήκει.
Ποιο είναι το πρόβλημα;
Λέγεται αρχαιότητα.
Τι είναι η αρχαιότητα;
Κοίτα, τα γκρίζα μαλλιά δείχνουν αρχαιότητα,
καθώς και τα γένια.
Βλέπεις το δικό μου; Δείχνει ότι είμαι μεγαλύτερος.
Και σαν μεγαλύτερος, έχω εξουσία.
Τι ανοησίες είναι αυτές.
Αλαρίνκα, μην ξεπερνάς τα όρια!
- Ναι! - Τι θα γίνει αν το κάνω;
Θα πεθάνεις αν συνεχίσεις έτσι.
Για στάσου λίγο, εσύ δεν άρπαξες τον θρόνο με τη βία;
- Ακριβώς! - Είχες δικαίωμα στον θρόνο;
Εσύ δεν είσαι νόθος;
Ο πατέρας σου δεν έχει βασιλική καταγωγή, μόνο η μητέρα σου.
Πήρες το στέμμα του
- και δεν πάλεψε για αυτό. - Ακριβώς!
Τώρα θες να του πάρεις και το βιος του.
Είσαι πολύ άπληστος.
Πάμε.
- Σταθείτε. - Τι;
Λένε, αν μια γυναίκα κι ένας άντρας περπατούν και ουρούν,
ένας απ' τους δύο θα βραχεί πιο πολύ.
Όταν τελειώσω μαζί σας… Ακούτε;
- Τι θα κάνεις; - Οι γονείς και οι οικογένειες…
- Τι; - …δεν θα σας αναγνωρίζουν.
Μ' αρέσει εκεί που το πας.
Στο εξής να φυλάς τα νώτα σου!
Γιατί άναψα τη φωτιά του πολέμου
κι έβαλα νερό να βράσει στη φωτιά.
Αν κοχλάσει το νερό,
δεν μπορείς να φτιάξεις αμάλα.
Δεν θα φτιάξω αμάλα, θα σε γδάρω.
- Θα το ρίξω πάνω σου. - Εσύ;
Θα πεθάνεις στη μάχη.
Με τα χέρια μου θα σε σκοτώσω. Μη με υποτιμάς.
Μην ταράζεσαι τόσο πολύ.
- Θα ξανάρθω. - Αν με αφήσει, θα σου κάνω κακό.
- Θα πεθάνεις σφαδάζοντας. - Θα δεις!
- Εδώ είναι το σπίτι του τσαγκάρη; - Ναι.
Ο Ογκούντιτζι
έχει βάλει φιτιλιές παντού.
Ο αδερφός σου βουτάει σε βαθιά νερά.
Πάει γυρεύοντας.
Είμαι η φωτιά!
Όταν θυμώνω, με τυφλώνει η οργή.
Αυτό είναι καλό.
Έρχομαι αμέσως.
Θα τους δείξουμε τι θα γίνει.
Ποιος θα χάσει το κεφάλι του;
Ποιος τολμά να βαδίσει μαζί μου και να με προκαλέσει;
Είμαι ο τρόμος. Φοβίζω έναν πατέρα και λιποθυμά το παιδί του.
Ακούστε!
Επιτεθείτε στο Ότα Εφόν.
Πήγαιναν γυρεύοντας για μπελάδες.
Ήρθε η ώρα να πεθάνουν.
Μαχητές!
Πολεμούμε με τα φυλαχτά και τον ιδρώτα μας!
Ανοίξτε πυρ!
Θεέ των Κεραυνών!
Εσύ που βγάζεις φωτιά από τα μάτια και το στόμα!
Πάνω τους!
Γεια σου.
Πώς πάει;
Είχες νέα από τη μάχη;
Μα μόλις έφυγαν.
Παρόλο που δεν είναι μεγάλη αυτή η μάχη,
δεν θα τελειώσει τόσο σύντομα.
Ο πολέμαρχος δεν τα σχεδίασε καλά.
Γιατί έστειλε έμπειρους μαχητές σε μια τόσο ασήμαντη μάχη;
Έπρεπε να ρίξει στη μάχη τους πρωτάρηδες που στείλαμε.
Κι εμείς να χαλαρώσουμε και να καλοπεράσουμε.
Έχεις δίκιο.
Επίθεση!
Χθες
κάποιοι λευκοί έφεραν όπλα ως δώρα.
Άρχοντά μου,
τους πούλησες κάτι;
Όχι.
Απλώς αναγνωρίζουν το σπουδαίο έργο μας.
Κράτησα τρία για να τα πάρεις στο σπίτι σου.
Ευχαριστώ, άρχοντα.
Με κάνεις χαρούμενο.
Θα σου μάθω να τα χρησιμοποιείς
γιατί διαφέρουν από τα δικά μας.
Ίσως ο πολέμαρχος δεν ξέρει ότι τρέφει φίδια στον κόρφο του.
Με θανατηφόρο δηλητήριο.
Ούτε ότι γέννησε την τρέλα.
Μπορεί να ξέχασε ότι δεν είμαστε πρωτάρηδες.
- Είμαστε ασήμαντοι; - Δεν είμαστε ασήμαντοι.
- Είμαστε ανάξιοι λόγου; - Δεν είμαστε.
Ούτε ανάξιοι, ούτε ερασιτέχνες.
Γιατί στη μάχη του Αλάρα
Πολεμήσαμε μαζί του
Στη μάχη του Αγέρο πολεμήσαμε μαζί του
Μα η μάχη του Μοντέντε δεν είναι σημαντική
Στη μάχη του Αλάρα πολεμήσαμε μαζί του
Στη μάχη του Αγέρο πολεμήσαμε μαζί του
Μα η μάχη του Μοντέντε δεν είναι σημαντική
Γκμπόγκουνμι, έρχομαι.
Έρχομαι αμέσως.
Ματζάλα, τι έγινε;
Γιατί τρέχεις σαν τρελός;
Τα νέα έφτασαν στη φωλιά.
Ήρθαν τα μαντάτα.
Δείξε μου!
Αίσχος!
Σηκώθηκαν το πόδια να χτυπήσουν το κεφάλι;
Νομίζουν ότι μπορούν να τα βάλουν με το λιοντάρι;
Άγκεμο!
Βιάσου να πας στο μέτωπο.
Προστρέχουμε στον θεό.
Αυτόν που βαδίζει με τα μάτια ανοιχτά.
Αυτόν που μπαίνει θαρραλέα στην πόλη τον λένε μάγο.
Εσείς οι τρεις ενώστε τις πνευματικές σας δυνάμεις.
Βοηθήστε τον Άγκεμο στο μέτωπο.
Άγκεμο!
Άγκεμο.
Όταν οι καλύτεροι μαθητές του πολέμαρχου χάνουν τη μάχη,
όταν η ελπίδα της νίκης έχει χαθεί,
ο Ογκούντιτζι καλεί τον μασκοφόρο δαίμονα δολοφόνο που λέγεται Άγκεμο.
Μία φορά ακόμα!
Στη μάχη του Αλάρα πολεμήσαμε μαζί του
Στη μάχη του Αγέρο πολεμήσαμε μαζί του
Μα η μάχη του Μοντέντε δεν είναι σημαντική
Βγάλε τη γλυκοπατάτα.
Στη μάχη του Αλάρα πολεμήσαμε μαζί του
Στη μάχη του Αγέρο πολεμήσαμε μαζί του
Μα η μάχη του Μοντέντε δεν είναι σημαντική
Στη μάχη του Αλάρα…
Πώς τολμήσατε;
Σας ανέθεσα κάτι και στείλατε άλλους.
Δεν ξέρετε ότι η εντολή μου είναι νόμος;
Σε μία ομάδα δεν χωράνε δύο αρχηγοί.
Δεν πειράζει.
Θα σας γελοιοποιήσω μπροστά στους κατωτέρους σας.
Εσύ.
Κι εσύ.
Κλείστε τους μέσα στο μπουντρούμι.
Μην τους δώσετε φαγητό και νερό
μέχρι να αποφασίσω τι θα τους κάνω.
Μαχητές!
Πολεμούμε με τα φυλαχτά και τον ιδρώτα μας!
Το φαγητό είναι έτοιμο, ελάτε όλοι.
Έτοιμο το φαγητό.
Συγγνώμη, αυτό είναι όλο;
Απόψε το φαγητό είναι λίγο.
Ναι.
Μία πίτα καλαμποκάλευρου κι ένα ψωμάκι από φασόλια ανά δύο.
Δεν γίνεται αυτό.
Μας έστειλε η κα Κίταν να σας τα φέρουμε.
Και λοιπόν; Πηγαίνετε να της πείτε
ότι ο Γκμπότιτζα είπε
ότι μία πίτα κι ένα ψωμάκι
δεν αρκούν ούτε για ένα άτομο.
Πόσο μάλλον να περιμένεις να τα μοιραστούν δύο άτομα.
- Είναι άδικο. - Καλά.
Κανένα πρόβλημα.
Θα μεταφέρουμε το μήνυμά σας.
Είπα ότι είναι αδύνατον.
Έτσι δεν είναι;
Εντάξει.
Ποιος είπε στα κορίτσια να μου φέρουν το φαγητό πίσω;
Κουφαθήκατε;
Δεν κουφάθηκαν.
Εγώ το είπα.
- Εσύ; - Ναι.
Οι στρατιώτες στο άλλο στρατόπεδο δεν παραπονέθηκαν,
αλλά εσύ γκρινιάζεις.
Ήρθε στα συγκαλά του;
Είναι πεισματάρης.
Ίσως πρέπει να με σκοτώσετε,
γιατί δεν θα σωπάσω.
Δεν θα πάψω να λέω την αλήθεια.
Το να πολεμάμε με άδειο στομάχι και να μαχόμαστε νιώθοντας αδύναμοι
δεν το θέλει ο Οντούντουα.
Έχεις το θράσος να μιλάς;
Να ξεστομίζεις τέτοια λόγια;
Αν συνεχίσεις να είσαι πεισματάρης,
θα σε τιμωρήσω κι εγώ.
Κι αν με φτάσεις στα άκρα,
θα διατάξω να εκτελεστείς.
Αν πεθάνω, θα πάω στον παράδεισο.
Μπράβο.
Η κυρία του στέλνει αυτά τα πορτοκάλια.
Συγγνώμη.
Κάθισε.
Προτιμώ όρθιος.
Επιμένω να καθίσεις μαζί μου.
Ευχαριστώ.
Όταν βλέπουμε έναν αρουραίο
να βρυχάται ανάμεσα στις τίγρεις,
πρέπει να τον επαινέσουμε.
Εγώ έτσι κάνω.
Εσύ, όμως,
δεν φοβάσαι καθόλου;
Μου μίλησες χωρίς ίχνος σεβασμού.
Ούτε οι ανώτεροί σου δεν το τολμούν.
Είσαι θαρραλέος.
Ζητώ συγγνώμη.
Δεν ήθελα να δείξω ασέβεια.
Σιχαίνομαι την κοροϊδία.
Εγώ,
εκτός από τον δημιουργό μου,
θα εναντιωθώ όταν νιώθω εξαπατημένος.
Το κακό θα είναι πάντα κακό.
Για να ξέρεις, δεν είναι αυτό που νομίζεις.
Δεν είχαμε πολύ καλαμποκάλευρο
και δεν ήθελα να πεινάσει κάποιος.
Γι' αυτό μοιράσαμε ό,τι είχαμε
υπολογίζοντας ότι το ξημέρωμα
θα παίρνατε όλοι διπλή μερίδα.
Δεν το ήξερα αυτό.
Έγινε παρεξήγηση.
- Μη θυμώνεις. - Σήκω, σε παρακαλώ.
Όχι βέβαια, δεν θυμώνω.
Μάλιστα τώρα μου είσαι πιο πολύτιμος.
Για να σου αποδείξω ότι δεν θύμωσα,
θέλεις να γίνεις φίλος μου;
Φίλος;
ΒΑΣΙΛΕΙΟ ΑΓΙΕ
Μόνο ένας τυφλός θα μπορούσε να πει
ότι όλα αυτά δεν είναι αρκετά.
Όποιος το πει αυτό,
δεν θα χορτάσει ποτέ στη ζωή του.
- Νομίζω ότι είναι μικρό. - Δεν είναι.
Αν κάποια δεν παντρεύεται για τα λεφτά…
- Ναι. - …θα παντρευτεί για το φαγητό.
Όταν δίνεις λιχουδιές στα παιδιά, γίνεσαι καλός τους φίλος.
Αυτά που φέραμε είναι λίγα;
- Τι είναι αυτά; - Είναι άφθονα.
Μήπως να φέρουμε κι άλλα;
Όχι, φτάνουν αυτά.
- Φτάνουν; - Ναι.
Ήρθε η πεθερά μας.
Καλώς ήρθες, μητέρα.
- Καλώς ήρθες, μητέρα. - Γαμπρέ μου.
Γαμπρέ μου, μη λερώνεις το όμορφο πρόσωπό σου στο χώμα.
Ευχαριστώ, μητέρα.
- Ο μεγάλος αγρότης. - Ευχαριστώ, μητέρα.
Ευχαριστώ, μητέρα.
Όσο η τσάπα και το χώμα δουλεύουν μαζί,
είμαι σίγουρη ότι δεν θα πεινάσει ποτέ ένας καλός αγρότης.
Μητέρα, με γεμίζεις χαρά και περηφάνια.
Μου τρέχουν δάκρυα χαράς.
Μην καβαλήσεις το καλάμι
γιατί ο φίλος σου από δω μπορεί να σ' το σπάσει.
- Εγώ; Δεν θα το έκανα αυτό. - Αλήθεια;
Γι' αυτό που είπες, πάρε μια ρίζα γλυκοπατάτας.
- Ευχαριστώ! - Με ευχαριστείς κιόλας;
Θα σου δώσω δύο ρίζες.
- Ευχαριστώ και πάλι. - Όσο συνεχίζεις να με ευχαριστείς,
θα σου δίνω γλυκοπατάτες.
- Δεν θα σταματήσω ποτέ. - Φτάνει τώρα.
Πρέπει να ξέρεις πότε να σταματάς.
Ευχαριστώ, μητέρα.
Πώς είναι η μέλλουσα σύζυγος; Την είδες;
Μητέρα, είμαστε εδώ από το πρωί
αλλά δεν μας υποδέχτηκε κανένας.
Κανένας.
Δεν μπορεί.
Πώς γίνεται αυτό;
Πού πήγε;
Επιστρέφω αμέσως.
Μητέρα, με την ευκαιρία,
όλα αυτά είναι για σένα.
Όλα αυτά;
Ναι, μητέρα.
- Δικά μου; - Ναι, σ' τα δίνω.
Και δεν σε υποδέχτηκε κανείς;
- Τώρα θα δεις υποδοχή. - Ευχαριστώ.
Επιστρέφω αμέσως.
Φίλε μου, δώσε ευχαριστίες για μένα.
- Συγχαρητήρια! - Δώσε ευχαριστίες.
- Συγχαρητήρια. - Ευχήσου μου.
Φίλε μου, παίνεψέ με.
Παίνεψέ με.
- Δεν θα πεινάσεις ποτέ. - Ναι.
Έχεις μεγάλη σοδειά.
- Και στρέμματα μπανάνες. - Ναι…
Ο πιο δουλευταράς αγρότης!
Φίλε μου, δεν περίμενα τόσα πολλά.
Φίλε μου, σταμάτα να με επαινείς
- πριν μου τη φέρεις πισώπλατα. - Ποτέ.
Κάνε μου τη χάρη, πες με "θεό του κεραυνού".
- Μα δεν είσαι. - Άσε με να βγάλω φωτιά.
Μη βγάλεις φωτιά.
Δεν…
Γεια σου, μελλοντικέ σύζυγε.
Με τα τεράστια χείλη.
Ένας ανόητος που ψάχνει κάτι που δεν χάθηκε.
- Μια ψυχή χωρίς σκοπό… - Τι;
Που κάθε μέρα κάνει ασύμφορες δουλειές.
- Ένας ανάξιος περιπλανώμενος. - Αγκιτόνι;
Μητέρα, μην ανακατεύεσαι.
- Μην το κάνεις. - Σε παρακαλώ.
Θα του τα πω έξω από τα δόντια.
Αγκιτόνι, αφού δεν σέβεσαι τον φίλο μου, σεβάσου τουλάχιστον εμένα.
Δεν με βλέπεις;
Σε βλέπω.
Αν δεν ήσουν μαζί του, δεν θα ένιωθες θιγμένος.
Δύο ανόητοι που γυρίζουν μαζί.
Δύο μπούφοι που περιφέρονται άσκοπα.
Είστε ηλίθιοι.
Η ηλιθιότητά σας έφτασε στο αποκορύφωμα
και δεν αμφιβάλλω ότι θα σας οδηγήσει στην ατίμωση.
Δεν το ανέχομαι πια.
Φυσικά και δεν το ανέχεσαι.
Γιατί επιμένεις; Είπα ότι δεν θέλω να σε παντρευτώ.
- Φύγετε από δω. - Αγκιτόνι, τι έπαθες;
- Τα πεθερικά… - Μητέρα…
Κάνει πείσματα.
Μαγιεγκούν, κάνε υπομονή.
Περίμενε να πάω να της μιλήσω.
Ίσως πρέπει να κρατήσεις κι εμένα.
- Μην τον αφήσεις να φύγει με τα δώρα. - Περίμενέ με.
Αγκιτόνι!
Όποιος μας πληγώνει μπορεί να μας δώσει χαρά,
το κουνάβι σκοτώνει την κότα για πλάκα.
Ο Θεός τα καταλαβαίνει όλα.
Τι ακριβώς καταλαβαίνει;
Όταν αναθέτεις μια αποστολή σ' ένα παιδί, δεν τολμά να μην την ολοκληρώσει.
Αυτοί πώς τόλμησαν να παρακούσουν τη διαταγή;
Ποιοι νομίζουν ότι είναι;
Σε καταλαβαίνω, άντρα μου.
Απλώς φοβερίζουμε τα παιδιά με το μπαστούνι, δεν τα χτυπάμε.
Συγχώρεσέ τους.
Ευχαριστούμε πολύ.
Να είσαι ευλογημένος.
Ευχαριστούμε.
Όχι εμένα. Να ευχαριστείτε τον Γκμπότιτζα.
Χάρη σ' αυτόν πήραμε δύο πίτες ο καθένας.
Αλλιώς δεν θα μπορούσα να σας φέρω τόσο φαγητό.
Τον Γκμπότιτζα; Γιατί;
Αυτός είναι υπεύθυνος για το φαγητό;
Ναι. Η Κίταν τον έβαλε υπεύθυνο για το σερβίρισμα του φαγητού.
Δεν τους τιμώρησες ήδη αρκετά;
Συγχώρεσέ τους.
Θα το σκεφτώ.
Σε ευχαριστώ.
Έγινε κάτι;
Ενιφούντο, φύγε τώρα.
Τι έγινε; Τι συμβαίνει;
Φύγε από δω!
Το φαντάζεστε;
Επειδή δεν είμαστε στον καταυλισμό, ξέφυγε η κατάσταση;
Ποιος από τους νέους είναι ο Γκμπότιτζα;
Ο θάνατος!
Βάλτε το φαΐ στο στόμα σας.
Είπα, βάλτε το στο στόμα σας.
Βάλτε το στο στόμα σας!
Ωραία.
Γουέινχο,
εγώ τους έκλεισα μέσα κι εσύ τους δίνεις φαγητό;
Συγγνώμη.
Η μύγα πνίγεται στο μέλι.
Θα αφεθείτε ελεύθεροι.
Αλλά θα τον σκοτώσετε εσείς.
Θα τον δέσετε στον χώρο εκπαίδευσης.
Μαχητές!
Πολεμάμε με τα φυλαχτά και τον ιδρώτα μας!
Σας παρακαλώ, σώστε με.
- Βοηθήστε με… - Κλείσε το στόμα σου.
Δεν ξέρει τη βαρύτητα του εγκλήματός του.
Φουντώστε τη φωτιά.
Σας παρακαλώ.
Παρακαλώ, βοηθήστε με. Λυπηθείτε με.
Πονάω πολύ.
Σας παρακαλώ.
Σας παρακαλώ, μη φουντώνετε τη φωτιά.
Υποφέρω, σας παρακαλώ.
Σας παρακαλώ.
- Από τι πέθανε; - Πέθανε…
Ποιος σκύλος τολμά να μπει στη φωλιά της τίγρης;
Είπαν ότι έθιξε τον Ογκούντιτζι και τον τιμώρησε.
Τον γιο του Ογκούνρομπα; Έκανες πολύ μεγάλο λάθος.
Το χωριό σού στέλνει ένα αγόρι για να το διδάξεις,
κι εσύ το τιμωρείς με θάνατο.
- Πέθανε; - Πέθανε.
Ποιος έφερε το πτώμα;
Στρατιώτες του Ογκούντιτζι.
Γιατί δεν τους έπιασες να τους δέσεις και να τους δείρεις;
Μπορείς να τα βάλεις με τη φωτιά;
Ποιος θα τολμούσε;
- Το έμαθε ο βασιλιάς; - Όχι. Δεν το ξέρει.
Πρέπει να τον ενημερώσουμε.
Πάμε.
Αυτός δεν είναι η αιτία που με έλουσε με προσβολές η Αγκιτόνι;
Ναι, αυτός είναι.
Ήρθε η Αγκιτόνι.
Ήρθε.
Ποιος έκαψε την αγάπη μου;
Ποιος μου έκανε τέτοιο κακό;
Ποιος μου έκλεψε τη χαρά;
Ποιος έκρυψε τον ήλιο;
Ποιος στράγγιξε το νερό απ' τις λίμνες;
Δεν μπορεί, κοιμάμαι και βλέπω εφιάλτη. Ας με ξυπνήσει κάποιος.
Ξυπνήστε με! Γουέινχο!
Αφήστε με να πεθάνω στο πλάι του.
Δεν μπορείς να πας μαζί του.
Βοήθεια.
- Αφήστε με να πεθάνω. - Τόνι, ηρέμησε.
ΒΑΣΙΛΕΙΟ ΜΠΑΝΓΟΥ
Βασιλιάδες, σας χαιρετώ.
Είστε οι πιο σημαντικοί άνθρωποι απ' άκρη σ' άκρη της γης μας.
Αν στείλουμε ένα παιδί για θέλημα
και το παιδί το φέρει εις πέρας,
- τότε πρέπει να το τιμήσουμε. - Ναι.
Πρέπει να το φροντίσουμε.
Γι' αυτό σας κάλεσα να συναντηθούμε.
Ο Ογκούντιτζι του Ογκούνρομπα
θέλει να γιορτάσουμε το Όρι.
- Το μάθαμε. - Το μάθατε.
Ο Ογκούντιτζι μού έκανε μια μεγάλη χάρη και θέλω να του το ανταποδώσω.
Θα του κάνω δώρο τέσσερα δυνατά άλογα.
Ναι, γιατί αν δεν ήταν αυτός, θα ήμουν ένας νεκρός βασιλιάς τώρα.
Θα είχαν τελειώσει όλα και το στέμμα θα γύριζε στα χέρια του ιδιοκτήτη.
Το δικαιούσαι το στέμμα που φοράς;
Γιατί το πας εκεί;
Αν είναι να το πας εκεί,
τότε είμαστε όλοι επιβάτες στο ίδιο καράβι.
Κανείς σας δεν δικαιούται τον θρόνο που κατέχει.
Όλοι τον κλέψατε. Ο Ογκούντιτζι τους έκλεψε για εσάς.
Είναι αλήθεια, έχει δίκιο.
Η τιμιότητα μπορεί να φέρει πλούτο;
- Ας μην προσβάλλουμε ο ένας τον άλλον. - Απλώς το υπενθυμίζουμε.
Το φαντάζεστε;
Λοιπόν, είπαμε ό,τι είχαμε να πούμε και τα συμφωνήσαμε όλα.
Τώρα είναι ώρα να φάμε.
- Αλήθεια; - Ας φάμε.
Υψηλότατε, είναι φραγκόκοτα ή αντιλόπη;
Φραγκόκοτα.
Είναι φραγκόκοτα επειδή το λέω εγώ.
Χαιρετώ τον κύριο του σπιτιού πριν μπω.
Αμπουάλα, φύλακα της πύλης του Ολοντουμάρε, σε χαιρετώ.
Ελέγκιρι, σε χαιρετώ.
Ξυπνήστε το μυαλό σας.
Ξυπνήστε τις αισθήσεις σας.
Όταν η μητέρα καλεί, το παιδί απαντά.
Όταν ο θεοί προσκαλούν, ο ιερέας απαντά.
Όταν ο ιερέας επικαλείται το πνεύμα, το πνεύμα εμφανίζεται.
Σήμερα θυσίασα ένα κατσίκι, δεχτείτε το.
Θυσίασα ένα αρνί,
δώστε μου αυτό που σας ζητώ.
Ελέγκιρι!
Ωραία.
Ευχαριστώ, είμαι ευγνώμων.
Τώρα
πες τους ό,τι θέλεις με τα λόγια σου.
Μίλησέ τους.
Ξεκίνα!
Σε παρακαλώ, Ελέγκιρι,
έλα να με βοηθήσεις.
Έλα να παλέψεις για μένα.
Ο Ογκούντιτζι μού πήρε κάτι πολύ σημαντικό.
Δεν σεβάστηκε τους Ελεγκμπέντε και τους ξεγέλασε.
Είδε ότι το Αλάγιε είναι μικρό χωριό και μας εκμεταλλεύτηκε.
Ελέγκιρι, σε παρακαλώ,
πάλεψε για μένα.
Πήγαινε στο σπίτι του Ογκούντιτζι και πάρε τη ζωή της γυναίκας του.
Αφού σκότωσε τον αγαπημένο μου,
δεν είναι έγκλημα να πεθάνει η γυναίκα του.
Πρέπει να δεχτείς όλα όσα είπε.
Φύγε τώρα.
Φύγε, είπα!
Φοβάσαι τόσο πολύ;
Άλλωστε, είσαι όμορφος άντρας.
Ο πατέρας μου δεν θα με κάνει γυναίκα του,
ούτε θα μείνω ανύπανδρη για πάντα.
Κοίτα, Ιρογινογκουνκίταν,
δεν φοβάμαι για μένα.
Φοβάμαι για σένα.
Γιατί δεν θέλω να μαλώσεις με τον πατέρα σου.
Γι' αυτό είπα να προχωρήσουμε αργά.
Ναι, αλλά ο πατέρας μου δεν είναι στο σπίτι τώρα.
Αφού είδες ότι λείπει,
έπρεπε να έρθεις να παίξουμε μαζί.
Πρέπει να έχουμε υπομονή…
Γεια σου, μητέρα.
Ελπίζω να μην έχω μπελάδες.
Μητέρα, τι έπαθες;
Σοβαρά με ρωτάς;
Τι κάνει αυτός ο νεαρός εδώ;
Ποιος νεαρός;
- Τον Γκμπότιτζα εννοείς; - Ναι.
Αυτόν τον αντιδραστικό.
Δεν ξέρω γιατί είναι εδώ.
Δεν πρέπει να τον δει ο πατέρας σου.
Το ξέρω.
Ελπίζω να υπακούσεις.
Γιατί ένας σεβαστικός επισκέπτης ξέρει τη θέση του.
- Ελπίζω να μην υπήρξε πρόβλημα. - Όχι, πάμε.
Θεέ μου!
Το παιδί του γύπα δεν ξεψυχά δίπλα του.
Δεν με ξέρετε καλά, εγώ δεν είμαι μικρό ψάρι.
Όποιος ανακατεύεται με τα πίτουρα τον τρώνε οι κότες.
Ποιος σας έστειλε;
Είστε η αρρώστια κι εγώ είμαι ο θάνατος.
Η αρρώστια κι ο θάνατος δεν είναι φίλοι.
Όταν μιλάει ο θάνατος, η αρρώστια σωπαίνει.
Γυρίστε και κοιτάξτε γύρω σας, σήμερα θα πεθάνετε.
Όχι!
Σήμερα βάλατε εμένα στόχο.
- Εδώ γίνεται μάχη. - Μην πυροβολείτε.
Κατεβάστε τα όπλα σας.
Ο θάνατος γίνεται ανήμπορος
όταν ξέρεις ότι έρχεται.
Μεγάλο Δέντρο, δικά σου είναι τα όπλα τους, δεν πρέπει να με προδώσεις.
Με μια ματσέτα πήρα όρκο.
Μεγάλο Δέντρο, μεταμόρφωσε τα όπλα τους.
ΒΑΣΙΛΕΙΟ ΛΑΡΙΝΛΕ
Το ορκίζομαι, αρχίζω πόλεμο!
Θεέ του κεραυνού, αρχίζει πόλεμος!
Αρχίζει πόλεμος.
Να τος, έλα να με σώσεις.
Ασάμπι;
Τι έγινε;
Σε ποιον κήρυξες πόλεμο;
Ποιο χωριό θα πολεμήσεις;
Tο Ελέσουν ζητά πόλεμο.
Πρέπει να δει πόλεμο.
Αδερφέ μου, μια μάγισσα δεν τρώει λεφτά
ούτε ο Έσου πολεμά στα τυφλά.
Ξέρεις ότι αυτό είναι το χωριό της πεθεράς σου.
Ρώτησέ τον.
Ποιος του έδωσε τόσο ανόητη αποστολή;
Δεν ξέρω ποιος του την ανέθεσε.
Πείτε του ότι μαζί με τα ξερά
σίγουρα θα καούν και τα χλωρά.
Γιατί πρέπει να υποφέρω;
Αν το μάθει ο πατέρας μου, τι θα πει;
Γιατί το έκανες;
Ξέρεις ότι από τότε που πέθανε η μητέρα μου,
δεν αρνούμαι τίποτα στην Ασάμπι.
Θα δεχτεί κάποιος σαν εμένα να πολεμήσει και μετά να κάνει πίσω;
Εγώ, ο Γκμπόγκουνμι!
Ο Γκμπόγκουνμι, ο γιος του πολέμου!
Και των φυλαχτών.
Εγώ, ο γιος του Ογκούν Λάγκμπεντε
του σιδερά.
Αυτός που χτυπά χωρίς ενοχές.
Αυτός που ορμά σαν καταιγίδα.
Αυτός που καταβροχθίζει τους εχθρούς.
Είναι τρέλα ή παραφροσύνη;
Κύριε.
Δεν είμαστε φίλοι!
Δεν είμαστε το ίδιο!
Δεν είμαστε στο ίδιο επίπεδο.
Ο σκύλος δεν κουνά την ουρά σε όλους.
Πότε κατάντησες έτσι;
Πώς τολμάς;
Εγώ τραγουδάω πολεμικό τραγούδι,
κι εσύ κρύβεσαι σαν δειλός.
Σου έδωσα μια διαταγή και απέτυχες.
Με ντρόπιασες μπροστά στους ανθρώπους μου.
Έγινες και φίλος και εχθρός.
Με ένα πόδι μέσα και ένα έξω.
Νόμιζα ότι θα ήμουν περήφανος για σένα.
Αλλά ντρέπομαι.
- Άρχοντά μου, σε παρακαλώ… - Σκάσε!
Έχεις το θράσος να με διακόπτεις ενώ μιλάω.
Εξηγήσου!
Τολμάς να αμφισβητείς την εξουσία μου;
Γκμπόγκουνμι!
Παράκουσες την εντολή μου.
Θα το μετανιώσεις.
Λυπήσου με, βασιλιά.
Άντρα μου,
πρέπει να διαλέξεις το ένα ή το άλλο.
Αυτά που μας έδωσε ο Θεός είναι υπεραρκετά.
Ας αφήσουμε τον Ογκούντιτζι.
- Εσύ είσαι, λοιπόν; - Γεια σας.
Εγώ;
Εσύ είσαι αυτός που πάλεψες
με τους εχθρούς που μπήκαν στο σπίτι του πολέμαρχου;
Κύριε…
Εγώ απλώς ακολουθούσα το παράδειγμά σας.
Άντρα μου,
τελείωσες με τον Γκμπότιτζα;
Ναι, τελειώσαμε.
Σκέφτηκα ότι θα του έκανες ένα μικρό δώρο.
Γιατί αυτός ο νεαρός προσπάθησε πολύ.
Να δώσω το κεφάλι μου;
Σε παρακαλώ, μη θυμώνεις.
Με τίμησες και με έκανες χαρούμενο.
Κοίταξέ με. Θα σου δώσω φυλαχτά.
Μπορεί να ζεις χρόνια στο Σάκι χωρίς φυλαχτά.
Το ότι μένεις μήνες στο Ιλτζέμπου δεν σημαίνει ότι δεν σε καταριούνται.
Αν δεν αποκτήσεις φυλαχτά, δεν θα έχεις δύναμη.
Ήρθα στο άντρο των μαχητών, έμαθα πολλά.
Έχω πολλά φυλαχτά!
Και κάποια είναι επικίνδυνα.
Σ' αυτό το άντρο εδώ,
εκτός τον αρχηγού μας του Ογκούντιτζι
και του μασκοφόρου Άγκεμο,
δεν έχει πατήσει άλλος μαχητής σαν εμένα σ' αυτήν τη γη.
Εγώ, ο Γκμπόγκουνμι, παιδί του πολέμου, γιος του σιδερά Ογκούν Λάγκμπεντε.
Που καταβροχθίζει τους εχθρούς.
Πρέπει να γνωριστούμε.
- Εντάξει. - Ναι.
Και ο Γκμπόγκουνμι;
Περιμένει από το πρωί.
- Συγχώρεσέ τον. - Ποιον να συγχωρέσω;
Ποιος νομίζει ότι είναι;
Δεν έχω αποφασίσει ακόμα την τιμωρία του.
Εντάξει.
Θέλεις να φας; Μαγειρέψαμε.
Θέλω να φάω εννιά σαλιγκάρια απόψε.
Εννιά σαλιγκάρια; Παρόλη την κούρασή μας να ετοιμάσουμε το φαγητό;
- Τι είπες; - Δεν είπα τίποτα.
Τελείωσε ο αρχηγός;
Πήγε στο δωμάτιό του όταν είπε ό,τι είχε να μου πει.
Αν δεν ξέρεις κάποιον, είσαι εχθρός του.
Πήγαινε τώρα αλλά ξαναέλα να με βρεις.
Μάλιστα, ευχαριστώ.
Έχω σπουδαία μοίρα.
Αυτό το νερό καρύδας δεν πρέπει να πέσει στη γη.
Είθε η ζωή σου να είναι πιο γλυκιά από αυτό το αντούν.
Αυτό το κατσίκι θα διώξει μακριά θάνατο και αρρώστια.
Αγκαλιάζω τον πλούτο και διώχνω τη φτώχεια.
Φάε αυτό.
Δεν ξέρει ότι είναι το κεφάλι.
Γκμπότιτζα!
Ό,τι έχει αρχή έχει και τέλος.
Κάτι που έμοιαζε δύσκολο τώρα ανήκει στο παρελθόν.
Να είμαι ειλικρινής, αγάπη μου,
- σήμερα ήσουν επιβλητικός. - Αλήθεια;
Ξέρεις ότι κανείς δεν έχει κάνει αυτό που έκανες;
- Ναι; - Είμαι πολύ περήφανη για σένα!
Μόνο ο πατέρας μου το είχε καταφέρει.
Πώς το έκανες;
Είμαι μαχητής και πρέπει να φέρομαι σαν μαχητής.
Το ιρόκο πρέπει να το κλαδεύεις πριν ψηλώσει πολύ.
Τι έκανε;
Επειδή έσωσε τη γυναίκα σου,
οι μαχητές τού φέρονται βασιλικά.
Ογκούντιτζι.
Τα σημερινά παιδιά είναι σαν φίδια, δεν πρέπει να τα εμπιστεύεσαι.
Κάνε κάτι για αυτό.
Μην το παίρνεις επιπόλαια.
Κατάγεσαι από γενιά μαχητών;
Όχι, δεν είμαστε μαχητές.
Λαγκμπαγί λένε τον πατέρα μου.
Βοήθεια!
ΒΑΣΙΛΕΙΟ ΙΓΟΥΟΝ
Μεγάλο άκι, κρύψε τον γιο μου.
Μεγάλο Δέντρο…
Ο θάνατος του πατέρα μου,
με επηρέασε βαθιά.
Μετά η γη δεν μπορούσε να μας συντηρήσει.
Γι' αυτό αποφάσισα
ότι έπρεπε να μάθω να πολεμάω.
Και όταν γίνω μαχητής,
θα μάθω για τον θάνατο του Λαγκμπαγί.
Θα πάρω εκδίκηση για τον λαό του Ιγουόν.
Όποιος ζει στον ρυθμό του πολέμου,
ευφραίνεται με τις πολεμικές κραυγές.
Πώς βγήκες από το δέντρο τότε;
Όλη η γενιά των Λαγκμπαγί
ξέρει τα δέντρα με το όνομά τους.
Οι ξυλογλύπτες και τα δέντρα είναι δεμένοι με όρκο.
Έχει κερδίσει την καρδιά μου.
Κοίταξέ με!
Θα σε κάνω μαχητή.
Είμαι ο Γκμπόγκουνμι, κανείς δεν τολμά να με προκαλέσει.
Εγώ ο Γκμπόγκουνμι ο γιος του Ογκούν Λάγκμπεντε.
Του σιδερά.
Αυτός που χτυπά χωρίς ενοχές και που η γενναιότητά του δεν έχει όρια.
Αυτός που καταβροχθίζει τους εχθρούς.
Τι είναι αυτό; Τρέλα ή παραλογισμός;
Κοίτα με, δεν μπορείς να φύγεις τώρα. Θα σου δώσω ένα δυνατό φυλαχτό.
- Είναι για τις δύσκολες μάχες. - Ευχαριστώ πολύ, κύριε.
Το δέχομαι με χαρά.
Γκμπότιτζα!
Μαθαίνω ότι αντέχεις στα δύσκολα.
Είπαν ότι έπρεπε να πάρεις προαγωγή.
Αλλά κανείς δεν περνά χωρίς δοκιμασία.
Ναι, μόνο οι πιο δυνατοί και θαρραλέοι
μπορούν να λέγονται μαχητές.
Ευχαριστώ, σοφέ.
Η δοκιμασία έχει τρία στάδια.
Σου αξίζουν συγχαρητήρια αν περάσεις και τα τρία.
Η πρώτη σου δοκιμασία
είναι να παλέψεις μέχρι θανάτου με τον Γκμπόγκουνμι.
Μαχητές!
Πολεμούμε με τα φυλαχτά και τον ιδρώτα μας!
Ογκούντιτζι!
Ο αγρότης φέρει τροφή στην άγρια φύση,
όχι για τον δρόμο,
αλλά για την επιστροφή.
Παιδί μου.
- Σοφέ. - Ο χαρακτήρας σου ξεχώρισε.
Ο βασιλιάς στέλνει μόνο τον αγαπημένο του σκλάβο σε θελήματα.
Ο σκλάβος που κάνει τα θελήματα του βασιλιά
ανταμείβεται καλά.
Η δοκιμασία που αντιμετωπίζεις…
μπορεί να σου φέρει προαγωγή.
Αν πετύχεις, θα προαχθείς.
Μα, σοφέ…
γιατί ζητά από μένα να παλέψω με τον Γκμπόγκουνμι;
Παιδί μου,
ο Ογκούντιτζι κάνει ό,τι θέλει σαν θεός.
Και είναι γεμάτος θαύματα σαν χαμαιλέων.
Ο Γκμπόγκουνμι
είναι ο θάνατος.
Είναι ο θάνατος που σκοτώνει εκδικητικά.
Ένας δαιμονικός άνθρωπος που πολεμά σαν ξόρκι.
Σοφέ, αυτό σημαίνει ότι πλησιάζει η ώρα του θανάτου μου.
Παιδί μου, δεν έφτασε η ώρα ακόμα.
Και δεν το είπα για να σε φοβίσω.
Απλώς είπα την αλήθεια.
Όμως,
η κότα που λαλεί σαν κόκορας δεν θα γίνει θήραμα γερακιού.
Καληνύχτα.
Είναι τόσο κακός ο Ογκούντιτζι;
Είναι πολύ κακός.
Του αρέσει να ικανοποιεί τον εγωισμό του.
Χρησιμοποιεί ανθρώπους, αλλά προστατεύει τους δικούς του.
Ο Ογκούντιτζι δεν κάνει συστάσεις. Δίνει μόνο εντολές.
Εσύ ξέρουμε ότι τον δυσαρέστησες, αλλά ποιο είναι το έγκλημα του Γκμπότιτζα;
Δεν έκανε τίποτα.
Απλώς ο Ογκούντιτζι ενοχλείται που όλοι λατρεύουν τον Γκμπότιτζα.
Ο Ογκούντιτζι θέλει να είναι το κέντρο της προσοχής.
Θέλει να τον στείλει στον τάφο πριν την ώρα του.
Γιατί ανταποδίδει το καλό με κακό;
Μετά από όλα όσα έκανε το παιδί,
- σου έδωσε εντολή να τον σκοτώσεις. - Ναι.
Και εγώ πρέπει να υπακούσω
γιατί όποιος δεν έχει την εύνοια του βασιλιά,
ο βασιλιάς τον τιμωρεί.
Δεν μπορώ να παρακούσω διαταγή του δεύτερη φορά.
Δεν χαίρομαι που με τα χέρια μου
θα σκοτώσω ένα παιδί που με λέει πατέρα.
Ο πόλεμος είναι πόνος.
Εξαφανίσου!
Μεγάλο δέντρο όμο,
σε βλέπω, ξέρω τη γενιά σου.
Τους το αρνήθηκες, αλλά αυτοί σε σκάλισαν και σ' έκαναν όπλα.
Τους είπες να μη σε κάνουν τύμπανα και τα τύμπανα σκίστηκαν.
Όμο! Κατάκτησε τον θάνατο.
Μέσα του πρέπει…
Γκμπόγκουνμι!
- Γκμπόγκουνμι! - Πατέρα.
Γκμπόγκουνμι, πατέρα.
Πατέρα! Γκμπόγκουνμι!
Έλα εδώ.
Είσαι ο γιος μου.
Και από εδώ και πέρα είμαι ορκισμένος φίλος σου.
Να με βλέπεις σαν πατέρα σου.
Θα είμαι δίπλα σου σαν πατέρας.
Είσαι αδερφός εξ αίματος
και δεν θα επιτρέψω να πάθεις τίποτα κακό,
όσο μικρό και να 'ναι, γιατί τώρα είσαι αίμα μου.
Πατέρα! Γκμπόγκουνμι!
Γκμπόγκουνμι!
Γκμπόγκουνμι, μεγάλε μαχητή!
Γκμπόγκουνμι, δυνατέ!
ΒΑΣΙΛΕΙΟ ΙΛΟΥΝΤΟΥΝ
Το πιστεύεις ότι αυτό που περίμενε ο Ογκούντιτζι
δεν ήταν αυτό που έγινε στο τέλος;
Χαίρομαι με την εξέλιξη.
- Αλήθεια; - Ναι.
Δεν ξέρεις ότι ο Γκμπόγκουνμι ήταν απαίσιος άνθρωπος;
Του έδωσα μία αποστολή και αρνήθηκε.
Τόλμησε να αψηφίσει τον Ογκούντιτζι στην ίδια αποστολή.
Ναι. Δεν τιμωρήθηκε τώρα;
Ναι, τιμωρήθηκε.
Ακόμα και σέρνοντας, θα έχει φτάσει στον παράδεισο τώρα.
Υψηλότατε, πού είναι η κόρη σου η Μορουνμούμπο;
Είναι στο δωμάτιό της και κλαίει με λυγμούς.
Γύρισε πίσω στο σπίτι;
Ναι, γύρισε πίσω.
Δεν έχει λόγο να μένει εκεί αφού πέθανε ο άντρας της.
Εγώ έδωσα την εντολή. Την διέταξα να γυρίσει στο παλάτι μου.
Αν μείνει εκεί, ίσως θελήσουν να την παντρέψουν
και δεν θέλω τέτοιες ανοησίες.
Αν είναι έτσι, πρέπει να προσέχουμε τα λόγια μας.
Στο παλάτι μου; Κανείς δεν θα αλλάξει τη διαταγή μου.
Τελικά ο Γκμπόγκουνμι δεν είχε φυλαχτά.
Αφού τον σκότωσε τόσο εύκολα ο Γκμπότιτζα.
Θα μπορούσε να ήταν γιος του.
Για ποιον λόγο μαζεύει λεφτά;
Λέει ότι πολέμησε.
- Τα μαζεύει άσκοπα. - Ναι, άσκοπα.
Είστε όλοι σας μοχθηροί και πονηροί.
Κρύβετε κακία πίσω από τις μάσκες σας.
Ακόμα κι αν όλοι χλευάζουν τον θάνατό του,
εσείς δεν έπρεπε να το κάνετε.
Τι απογοήτευση.
Πατέρα, παρ' όλα όσα έκανε για σένα.
- Ο ίδιος σου ο γαμπρός. - Εγώ δεν τον δέχτηκα ποτέ.
Σε έδωσα σ' αυτόν; Δεν σου είπα να μην τον πάρεις;
Σου το είπα. Τον πήρες και τώρα πέθανε.
Πήγες γυρεύοντας.
- Είπες να μην τον πάρω; - Ναι.
Για αυτό τον σκότωσες;
Τι δουλειά έχω εγώ; Είμαι ο Ογκούντιτζι ή ο Γκμπότιτζα;
Είμαι εκτελεστής;
Δεν σκοτώνω ανθρώπους, είμαι βασιλιάς.
Φύγε από δω τώρα!
- Αντιβασιλέα Ογενίκε. - Υψηλότατε.
Πες στον Ογκούντιτζι να μας στείλει έναν δυνατό μαχητή
που θα είναι υπάκουος.
Όχι όπως ο Γκμπόγκουνμι.
Πρέπει να είναι κάποιος που να μπορούμε να τον ελέγξουμε.
- Να το τονίσουμε αυτό. - Ξέχνα τον.
Η δεύτερη δοκιμασία.
Θα κοιμηθείς σ' ένα φέρετρο για εφτά μέρες χωρίς φαγητό και νερό!
Τι είναι;
Γιατί θέλουν να με βάλουν
στη θέση των νεκρών;
Και μάλιστα για εφτά μέρες.
Να μπω σε φέρετρο πριν πεθάνω;
Μη φοβάσαι, αγάπη μου.
Ο άτολμος άνθρωπος δεν μπορεί να γίνει μαχητής.
Τον μαχητή που φοβάται τον λένε δειλό.
Ο τεμπέλης δεν τελειώνει το φύτεμα πριν τελειώσουν οι βροχές.
Κι αυτός που δεν θα μαζέψει σοδειά,
ίσως δεν βγάλει τον χειμώνα.
Μην είσαι άτολμος, δειλός τεμπέλης.
Εστίασε στον στόχο.
Σήμερα ο θάνατος, αύριο ο πλούτος.
Αν πεθάνουμε σήμερα
πώς θα απολαύσουμε τον πλούτο;
Νομίζω ότι δεν θέλω πια να το κάνω.
Ας φωνάξουν τον Άγκεμο να με σκοτώσει.
Όχι!
Με τη δύναμη των θεών, δεν θα δεις ποτέ τον Άγκεμο.
Δεν μ' αγαπάς πια;
Γιατί λες τέτοια λόγια αφού ξέρεις ότι σ' αγαπώ;
Μόνο εσένα έχω σ' αυτόν τον κόσμο
και σ' αγαπώ πιο πολύ απ' όσο φαντάζεσαι.
Αν είναι έτσι…
Πιστεύεις ότι ο Ογκούντιτζι
θα δώσει τη μοναχοκόρη του σε έναν δειλό σαν εσένα;
Εντάξει.
Κατάλαβα.
Αν αυτό θέλεις…
είμαι έτοιμος να κάνω ό,τι μου ζητήσεις.
Είμαι έτοιμος να κάνω ό,τι σε ευχαριστεί.
Αν δεν καταφέρω να βγω ζωντανός,
πρόσεχε τον εαυτό σου.
Δύο τινά μπορεί να συμβούν.
Ή θα τα καταφέρω και θα γυρίσω.
Ή θα αποτύχω και θα πεθάνω.
Αν αποτύχω, να θυμάσαι ότι σε αγάπησα, Κίταν.
Με τη δύναμη των θεών,
δεν θα αποτύχεις.
Το παιδί που μου μοιάζει.
Που πολεμάει με θάρρος.
Που πολεμάει χωρίς να κοιτάζει πίσω.
Αυτό που κυλάει στο ποτάμι του βασιλιά.
Κόρη μου, είσαι καλά;
Μητέρα…
Είναι κλεισμένος στο φέρετρο τρεις μέρες τώρα χωρίς φαγητό και νερό.
Πρέπει να μείνει εφτά μέρες;
- Ιρογινογκουνκίταν… - Μητέρα μου…
Μήπως ερωτεύτηκες;
Μητέρα, μην απαντάς στις ερωτήσεις μου με ερωτήσεις.
Ρώτησα αν πρέπει να μείνει εκεί μέσα εφτά μέρες.
Ναι, είναι υποχρεωτικό.
Ναι.
Θέλει να πάρει προαγωγή και πρέπει να αποδείξει ότι αξίζει.
Ναι, σε αφήνω τώρα.
Δεν είναι δίκαιο.
Τουλάχιστον να του επιτραπεί να πιει νερό
κι ας μην του δώσουν φαγητό.
Αγάπη μου.
Λαγκμπαγί του Ιγουόν.
Γιε του ξυλογλύπτη του ιρόκο.
Γιε του φύλακα.
Το παιδί του δέντρου δεν πονάει.
Δεν θα πονέσει…
Γκμπότιτζα.
Σου απαντώ εφτά φορές.
Σου απαντώ οκτώ φορές και δεκαέξι φορές.
Εγώ, ο Γκμπότιτζα, ο γιος του Λαγκμπαγί του ξυλογλύπτη.
Είμαι γερός και δυνατός.
Είναι γερός και δυνατός;
Η φωνή του είναι ακόμα δυνατή σαν καμπάνα.
Ενώ τον έκλεισα μέσα σε φέρετρο χωρίς φαγητό και νερό;
Καλώς.
Οι έμποροι πάντα προσπαθούν να κλέψουν τον αγρότη.
Ο αγρότης πρέπει να αντισταθεί.
Πρέπει να γίνουν κι άλλα.
Από πού έρχεται το νερό;
Κάνε το νερό γαργάρα και βγάλ' το.
Μεγάλο δέντρο ιρόκο, βγάλε το νερό!
Εσύ, δυνατό δέντρο του δάσους.
Μεγάλο δέντρο ιρόκο που δέχεται θυσίες κάθε μέρα.
Ολουγουέρε!
Πήρα όρκο, μη με εγκαταλείψεις.
Μεγάλο δέντρο ιρόκο!
Μεγάλο δέντρο ιρόκο, γίνε κομμάτια!
Τι;
Γιατί; Ξέρω όλα τα δέντρα.
Ξέρω τα ονόματά σας.
Μη μου γυρίζετε την πλάτη, σας ορκίστηκα.
Έχω φάει μαζί σας.
Όχι!
Μη μ' αφήσεις να ικετέψω πολύ μέχρι να μου απαντήσεις.
Οι νυχτερίδες κοιμούνται ανάποδα.
Το νερό γλιστράει στο κέλυφος.
Άσε με να βγω.
Πώς γίνεται αυτό;
Μεγάλο δέντρο όμο, εσύ είσαι;
Δυνατό δέντρο, μεγάλο όμο, θυμήσου ότι πήρα όρκο.
Όμο, μη με προδώσεις. Μη μ' αφήσεις να πεθάνω εδώ.
Δεν μπορείς να ζήσεις σ' ένα εχθρικό μέρος.
Άσε τους προγόνους να μου κάνουν τη χάρη που ζητώ.
Δέξου ό,τι είπα στους θεούς ψηλά.
Διατάζω το φέρετρο να γίνει κομμάτια!
Γκμπότιτζα.
Γκμπότιτζα!
Η τρίτη σου δοκιμασία
είναι να επιτεθείς στον λαό του Αλάγιε
που έστειλε πνεύματα να επιτεθούν στη γυναίκα μου.
Θέλω να τους εξοντώσεις
όλους.
Θα έχεις τρεις νέους μαχητές μαζί σου.
Μαχητές!
Πολεμάμε με τα φυλαχτά και τον ιδρώτα μας!
Ιρογινογκουνκίταν.
Γιορτάζουν τη γιορτή του πλούτου στο Άγιε.
Ο Ογκούντιτζι θέλει να επιτεθούμε
και να κάνουμε τη χαρά τους λύπη.
Γιατί;
Ποιος το κάνει αυτό;
Θεέ του πλούτου!
Πηγή του πλούτου.
Εραστή της σκιάς.
Χτυπάς μάνα και παιδί.
Χτυπάς ηλικιωμένους εκεί που πονούν.
- Θεέ του πλούτου, μη μας τιμωρείς. - Ας γίνει έτσι.
- Κάναμε θυσίες για να σε έχουμε. - Ας γίνει έτσι.
Άγιε, μη στερήσεις τον θρόνο από τον βασιλιά μας για να τον τιμωρήσεις.
Κάναμε θυσίες για εσένα.
- Άγιε, μη μας τιμωρήσεις. - Ας γίνει έτσι.
Κάναμε θυσίες για να σε έχουμε.
Είθε να μη μας λείψει τίποτα.
Είθε να έχουμε αφθονία.
Το Άγιε δεν πολεμά. Το Άγιε δεν μπαίνει σε μάχες.
Το Άγιε προχωρά ήρεμα και ειρηνικά.
Είθε να απολαύσουμε την ειρήνη και τη γαλήνη του θεού του πλούτου.
Ας γίνει έτσι.
- Ο πλούτος θα έρθει σ' εμάς. - Ας γίνει έτσι.
Αποτίσαμε φόρο τιμής, είθε να έχουμε πλούτο.
Ας γίνει έτσι.
Βοήθεια!
Ογκούντιτζι.
Τι άλλο θέλεις;
Έκανα ό,τι ζήτησες, τι θέλει εδώ ο Άγκεμο;
Άγκεμο,
πες μου τι λάθος έκανα.
Τι λάθος έκανα;
Έκανα ό,τι με διέταξαν.
Σε ικετεύω.
Μεγάλα δέντρα του δάσους, βοηθήστε με τώρα!
Ιρογινογκουνκίταν.
Εσύ είσαι ο Άγκεμο.
Έβγαλα τα μάτια μου με τα χέρια μου.
Γίγαντα του δάσους!
Άκουσέ με.
Το ποντίκι πετάει το καρύδι γιατί δεν μπορεί να το σπάσει.
Παζάρεψα με τα δέντρα τρεις φορές.
Συμφώνησα με όλα τα δέντρα εφτά φορές.
Πήρα όρκους με όλα και δεν σας πρόδωσα ποτέ.
Είναι η σειρά μου, μη με προδώσετε.
Τα μυρμήγκια ακολουθούν το μονοπάτι.
Δέντρο του δάσους, πάρ' το πίσω!
Ιρογινογκουνκίταν.
Δεν θα σ' αφήσω να πεθάνεις.
Ιρογινογκουνκίταν, δεν θα πεθάνεις.
Θα γλιτώσεις από τον θάνατο.
- Γκμπότιτζα. - Ναι;
Αγάπη μου.
Ήρθε η ώρα μου
και κανείς δεν μπορεί να το αλλάξει αυτό.
Γιατί;
Γιατί ο Ογκούντιτζι έκανε την κόρη του τέρας και τη χρησιμοποιεί για κακό;
Ο Ογκούντιτζι δεν είναι ο βιολογικός πατέρας μου.
Ο Αντιγκούν Κουκόι είναι ο πατέρας μου.
Συγγνώμη.
Ο Ογκούντιτζι
μας επιτέθηκε στο χωριό Ονίγιο.
ΧΩΡΙΟ ΟΝΙΓΙΟ
Μαμά, ξύπνα, σε παρακαλώ.
- Σκότωσε νέους και γέρους. - Μαμά, σε παρακαλώ, ξύπνα.
Έκαψε τις γυναίκες ζωντανές
κι έθαψε τους άντρες τους στις στάχτες.
Μόνο εμένα άφησε ζωντανή.
Σε παρακαλώ.
Έχει ένα σημάδι αυτό το παιδί.
Μου είναι χρήσιμη.
Σκάσε! Πάρ' τη μαζί σου.
Προτιμούσα να με είχε σκοτώσει εκείνη τη μέρα
από το να με χρησιμοποιεί σαν φονικό όπλο.
Κοντά στον Ογκούντιτζι έμαθα τη σκληρή πραγματικότητα
ότι πολλοί εκμεταλλεύονται αθώα παιδιά στα σατανικά τους σχέδια.
Ο Ογκούντιτζι με μετέτρεψε σε αγγελιοφόρο του θανάτου.
Με έκανε ένα πλάσμα που σκορπά τον φόβο παντού.
Με μετέτρεψε στον μασκοφόρο δαίμονα εκτελεστή Άγκεμο.
Ο Ογκούντιτζι και οι εντολείς του
με έκαναν μαστίγιο για τους αθώους.
Αφού τα ήξερες όλα αυτά, γιατί έμεινες;
Ήθελα να φύγω
αλλά…
- Αγάπη μου… - Είμαι μαζί σου.
Δεν μπορούσα να φύγω.
Είμαι πιόνι στα χέρια του.
Ελέγχει το πνεύμα μου.
Έχει τη δύναμη να με ελέγχει,
κι όταν καλεί το πνεύμα μου
δεν μπορώ να αρνηθώ.
Όταν γέννησα το παιδί του,
τον έδωσε στον αντιβασιλέα Ογενίκε.
Στον Ογενίκε;
Με χρησιμοποιεί στις βρομοδουλειές του.
- Πονάω. - Θα τα καταφέρεις.
Θα ζήσεις.
- Αγάπη μου. - Είμαι μαζί σου.
Είμαι μαζί σου.
Κίταν.
Ιρογινογκουνκίταν!
Κίταν!
Αδύνατον!
Το νεογέννητο το ταΐζουν πολλά χέρια.
Το πτώμα δεν κινείται με τα πόδια του.
Και η μύγα θα κάτσει σε φίλους και σε ξένους.
Γύρισε τον Άγκεμο στους ζωντανούς!
Γύρισέ τον!
Γύρισέ…
Είμαι ο Ογκούντιτζι ο γιος του Ογκούνρομπα.
Θα γίνει πόλεμος.
Κίταν.
Κίταν!
Πώς έγινε αυτό;
Τι έγινε;
Ποιος σκότωσε την Ιρογινογκουνκίταν;
Ο άντρας σου.
Την έστειλε σε ταξίδι χωρίς επιστροφή!
- Ο άντρας μου; - Ναι.
Τι θες να πεις;
Μη μου πεις ψέματα.
Ο σκύλος δεν δαγκώνει το παιδί του.
Ο γονιός δεν σκοτώνει τον πολύτιμο απόγονό του.
Ποιος γονιός;
Ο αδιάφορος;
Είναι αυτός καλός γονιός; Ή πολύ κακός;
Είναι άνθρωπος ή μοχθηρό ον;
Γιατί;
Μας μάζεψε όλους εδώ
και μας έκανε σκλάβους.
Χειραγωγεί τους νέους και τους χρησιμοποιεί όπως θέλει.
Αν κανείς τολμήσει να αντιμιλήσει,
μας στρέφετε εναντίον του άλλου.
Γιατί σκότωσε τον Γκμπόγκουνμι;
Τι κέρδισε;
Για ποιον λόγο;
Δίνουμε προσοχή στην αρχή των γεγονότων,
αλλά είναι πιο δύσκολο να δούμε πού θα τελειώσουν όλα.
Ακούστε με.
Ήρθαμε εδώ για να μάθουμε να πολεμούμε
και να μπορούμε να υπερασπιστούμε τα χωριά μας.
Αλλά αφού μάθαμε, αρχίσαμε να πολεμούμε ο ένας τον άλλον.
Έτσι δεν είναι;
Θέλω να μου πείτε…
Τι έκανε το Αλάγιε για να του αξίζει τέτοια σφαγή;
Άξιζε τέτοιος θάνατος στον Γουέινχο;
Ξυπνήστε!
Βγείτε από τον λήθαργο.
Δεν είμαστε τα όπλα των πλουσίων.
Αυτοί οι μπάσταρδοι
προστατεύουν τα παιδιά τους
και σκοτώνουν τα παιδιά των άλλων.
Ρωτήστε τους
πού είναι τα παιδιά τους.
Πού κρύψατε τα παιδιά σας
όταν μας στρέφατε τον έναν εναντίον του άλλου;
Θέλω να μάθω
πού είναι το μοναδικό βιολογικό παιδί του Ογκούντιτζι.
Λες ότι ο άντρας μου έχει ένα παιδί κρυμμένο κάπου;
Ο άντρας μου δεν έχει παιδιά.
Ο άτιμος άνθρωπος δεν είναι χαζός, αλλά όποιος τον πιστεύει είναι ανόητος.
Ποιανού παιδί είναι ο Ογκούνλαγιε που ζει με τον αντιβασιλέα Ογενίκε;
- Να είσαι πάντα γερός. - Είθε.
- Να πετύχεις πολλά. - Είθε.
- Να έχεις τους θεούς μαζί σου. - Είθε.
- Να γίνεις πετυχημένος. - Είθε.
Να διαπρέψεις.
Ορίστε.
Ευχαριστώ.
- Σε χαιρετώ, αντιβασιλέα Ογενίκε. - Να είσαι γερός.
- Είθε. - Πολύ καλά.
Πολύ καλά.
- Ευχαριστώ που τον φροντίζεις. - Παρακαλώ.
Πολύ καλά.
Πώς τολμάς;
Ογκούντιτζι, πες μου ότι είναι ψέματα.
Και τι έγινε;
Κι αν είναι αλήθεια, τι θα μου κάνετε;
Προδόθηκα.
Έδειξα πολλή εμπιστοσύνη.
Σε άφησα να πάρεις δύναμη από τη μήτρα μου.
Συμφωνήσαμε να μείνω στείρα εγώ
για να γίνεις μεγάλος πολέμαρχος.
Τι μπορείς να κάνεις;
Τι σημασία έχει;
Προδόθηκα.
Σκάσε! Μη μιλάς, είπα!
Τι θα κάνεις;
Άσε με να τον κανονίσω και θα γυρίσω να μιλήσουμε.
Γκμπότιτζα, είσαι ασήμαντος.
Είσαι πολύ μικρός, Γκμπότιτζα.
Ξεπέρασες τα όρια και είσαι αδύναμος.
Πολέμησα στο Κερέ, πολέμησα στο Αλάρα.
Πολέμησα στο Αγέρο
και διέλυσα τους ξυλογλύπτες του Ιγουόν.
- Γκμπότιτζα! - Είπες το Ιγουόν;
- Ναι. - Εσύ επιτέθηκες στο χωριό μου;
Είναι η γη των προγόνων σου;
Μαχητές, επιτεθείτε του!
Μόνο οι άτιμοι δεν θα έρθουν μαζί μου.
Μείνετε εκεί!
Το γουδοχέρι χτυπά με βία το γουδί.
Κάνε στην άκρη.
Πέτα σαν φύλλο στον αέρα.
Μείνε κάτω.
Όποιος ξέρει, δεν ξεπερνά τα όριά του.
Δεν σηκώνομαι!
Το δάσος είναι το σπίτι τεράστιων δέντρων.
Το δάσος είναι το σπίτι μεγάλων ριζών.
Τα δέντρα του δάσους χαιρετούν τους θεούς.
Ξέρω τα ονόματά σας, βοηθήστε με.
Σταματήστε!
Για τον πατέρα μου.
Για τον Γκμπόγκουνμι, τον δεύτερο πατέρα μου.
Για την αγαπημένη μου Ιρογινογκουνκίταν.
Σοφέ.
Τι συνέβη;
Έσπασε η ωραιότερη νεροκολοκύθα του σπιτιού.
Ο μεγάλος πολεμιστής πέθανε.
Η κεφαλή χάθηκε. Δεν έμεινε κανείς να φυλάει τα ζώα.
Ογκούντιτζι!
Υποτιτλισμός: Δήμητρα Θεοφάνη